CELEX: 32016D0265
Language: sl
Date: 2016-02-25 00:00:00
Title: Izvedbeni sklep Komisije (EU) 2016/265 z dne 25. februarja 2016 o odobritvi motornega generatorja MELCO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (Besedilo velja za EGP)

26.2.2016   
            
            
               SL
            
            
               Uradni list Evropske unije
            
            
               L 50/30
            
         IZVEDBENI SKLEP KOMISIJE (EU) 2016/265
   z dne 25. februarja 2016
   o odobritvi motornega generatorja MELCO kot inovativne tehnologije za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 443/2009 Evropskega parlamenta in Sveta z dne 23. aprila 2009 o določitvi standardov emisijskih vrednosti za nove osebne avtomobile kot del celostnega pristopa Skupnosti za zmanjšanje emisij CO2 iz lahkih tovornih vozil (1), in zlasti člena 12(4) Uredbe,
   ob upoštevanju naslednjega:
   
               (1)
            
            
               Dobavitelj Mitsubishi Electric Corporation (v nadaljnjem besedilu: MELCO), ki ga v Uniji zastopa Mitsubishi Electric Automotive Europe B.V. (v nadaljnjem besedilu: vložnik), je 27. maja 2015 vložil vlogo za odobritev svoje druge inovativne tehnologije: motornega generatorja MELCO. Popolnost vloge je bila ocenjena v skladu s členom 4 Izvedbene uredbe Komisije (EU) št. 725/2011 (2). Ugotovljeno je bilo, da je vloga popolna in obdobje, ki ga ima Komisija na voljo za njeno oceno, se je v skladu s členom 10(2) navedene uredbe začelo 28. maja 2015.
            
         
               (2)
            
            
               Vloga je bila ocenjena v skladu s členom 12 Uredbe (ES) št. 443/2009, Izvedbeno uredbo (EU) št. 725/2011 in tehničnimi smernicami za pripravo vlog za odobritev inovativnih tehnologij v skladu z Uredbo (ES) št. 443/2009 (3) (v nadaljnjem besedilu: tehnične smernice). Informacije iz vloge dokazujejo, da so pogoji in merila iz člena 12 Uredbe (ES) št. 443/2009 ter členov 2 in 4 Izvedbene uredbe (EU) št. 725/2011 izpolnjeni.
            
         
               (3)
            
            
               Motorni generator MELCO ima generatorsko funkcijo podobno navadnemu alternatorju. V primerjavi z osnovnim alternatorjem zmanjšuje izgubo v bakru statorja z uporabo statorja z zelo visokim faktorjem polnjenja, izdelanim s postopkom navijanja žice z zelo veliko gostoto, in uporabo dvosmerne hladilne konstrukcije. Prav tako zmanjšuje izgubo v železu statorja z uporabo tankega in visokokakovostnega elektromagnetnega jedra statorja iz jekla. Nazadnje zmanjšuje izgubo usmernika z uporabo novega kovinskooksidnega polprevodniškega modula.
            
         
               (4)
            
            
               Vložnik je dokazal, da je bil motorni generator vrste, opisane v vlogi, vgrajen v 3 % ali manj vseh novih osebnih vozil, registriranih v referenčnem letu 2009 v skladu s členom 2(2)(a) Izvedbene Uredbe (EU) št. 725/2011.
            
         
               (5)
            
            
               Za določitev prihranka emisij CO2, ki ga bo omogočila inovativna tehnologija, ko bo vgrajena v vozilo, je treba opredeliti osnovno tehnologijo, s katero bi bilo treba primerjati učinkovitost inovativne tehnologije, kot je določeno v členih 5 in 8 Izvedbene uredbe (EU) št. 725/2011. Po poenostavljenem pristopu, ki ga je izbral vložnik in je opisan v tehničnih smernicah, je za osnovno tehnologijo primerno šteti 12-voltni alternator s 67-odstotno učinkovitostjo, kot je določil vložnik.
            
         
               (6)
            
            
               Vložnik je zagotovil metodologijo za preskušanje in izračun zmanjšanja emisij CO2, ki vključuje formule, skladne s formulami iz tehničnih smernic za poenostavljeni pristop glede učinkovitih alternatorjev. Da bi natančno opredelili statistično značilnost bi formula morala upoštevati tudi potrebo po oceni mase motornega generatorja v primerjavi z maso osnovnega alternatorja (tj. 7 kg). Zaradi zagotovitve, da se uporabljajo isti utežni faktorji in vrtilne frekvence, bi moral proizvajalec za certificiranje prihrankov priskrbeti dokaze, da so razponi hitrosti motornega generatorja MELCO skladni z razponi, ki se uporabljajo za alternatorje. Taka metodologija preskušanja bo zagotovila preverljive, ponovljive in primerljive rezultate ter realni prikaz koristi inovativne tehnologije v zvezi z emisijami CO2 s pomembnimi statističnimi značilnostmi v skladu s členom 6 Izvedbene uredbe (EU) št. 725/2011.
            
         
               (7)
            
            
               Glede na navedeno je vložnik zadovoljivo dokazal, da je inovativna tehnologija dosegla zmanjšanje emisij za najmanj 1 g CO2/km.
            
         
               (8)
            
            
               Prihranek zaradi inovativne tehnologije bi bil lahko delno prikazan v standardnem preskusnem ciklusu, zato bi bilo treba končni skupni prihranek za certificiranje vozila z vgrajeno inovativno tehnologijo v skladu s členom 11 Izvedbene uredbe (EU) št. 725/2011 določiti v skladu z drugim pododstavkom člena 8(2) navedene izvedbene uredbe.
            
         
               (9)
            
            
               Poročilo o preverjanju, ki ga je pripravila akreditirana tehnična služba UTAC, ki je neodvisen in priglašen organ, podpira ugotovitve iz vloge.
            
         
               (10)
            
            
               Zato odobritvi zadevne inovativne tehnologije ni treba ugovarjati.
            
         
               (11)
            
            
               Za namene določanja splošne kode ekološke inovacije, ki se uporablja v zadevnih homologacijskih dokumentih v skladu s prilogami I, VIII in IX k Direktivi 2007/46/ES Evropskega parlamenta in Sveta (4), bi bilo treba določiti posamično kodo, ki se uporablja za inovativno tehnologijo, odobreno s tem sklepom –
            
         SPREJELA NASLEDNJI SKLEP:
   Člen 1
   1.   Motorni generator MELCO, kot je opisan v vlogi Mitsubishi Electric Automotive Europe B.V., ki zastopa Mitsubishi Electric Corporation (v nadaljnjem besedilu: MELCO) v Uniji, namenjen za uporabo v vozilih kategorije M1, se odobri kot inovativna tehnologija v smislu člena 12 Uredbe (ES) št. 443/2009.
   2.   Zmanjšanje emisij CO2 zaradi uporabe motornega generatorja iz odstavka 1 se določi z metodologijo iz Priloge.
   3.   Koda ekološke inovacije, ki se vnese v homologacijsko dokumentacijo za inovativno tehnologijo, odobreno s tem izvedbenim sklepom, je „16“.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 25. februarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 140, 5.6.2009, str. 1.
   
      (2)  Izvedbena uredba Komisije (EU) št. 725/2011 z dne 25. julija 2011 o uvedbi postopka za odobritev in certificiranje inovativnih tehnologij za zmanjšanje emisij CO2 iz osebnih vozil v skladu z Uredbo (ES) št. 443/2009 Evropskega parlamenta in Sveta (UL L 194, 26.7.2011, str. 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf
   
      (4)  Direktiva 2007/46/ES Evropskega Parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
   
      PRILOGA
      1.   UVOD
      Za določitev prihrankov CO2, ki jih je mogoče pripisati uporabi motornega generatorja v vozilih kategorije M1, je treba navesti:
      
                  (1)
               
               
                  preskusne pogoje;
               
            
                  (2)
               
               
                  preskusno opremo;
               
            
                  (3)
               
               
                  določitev učinkovitosti inovativne tehnologije in osnovne tehnologije;
               
            
                  (4)
               
               
                  izračun prihrankov CO2;
               
            
                  (5)
               
               
                  izračun statistične napake in pomen rezultatov.
               
            2.   SIMBOLI, PARAMETRI IN ENOTE
      
         Latinični simboli
      
      
                  
                     
               
               
                  –
               
               
                  prihranki CO2 [g CO2/km]
               
            
                  CO2
                  
               
               
                  –
               
               
                  ogljikov dioksid
               
            
                  CF
               
               
                  –
               
               
                  pretvorbeni faktor (l/100 km) (g CO2/km) [gCO2/l], kot je opredeljen v razpredelnici 3
               
            
                  h
               
               
                  –
               
               
                  frekvenca, kot je opredeljena v razpredelnici 1
               
            
                  I
               
               
                  –
               
               
                  jakost električnega toka, pri katerem poteka merjenje [A]
               
            
                  m
               
               
                  –
               
               
                  število meritev vzorca
               
            
                  M
               
               
                  –
               
               
                  navor [Nm]
               
            
                  n
               
               
                  –
               
               
                  vrtilna frekvenca [min-1], kot je opredeljena v razpredelnici 1
               
            
                  P
               
               
                  –
               
               
                  moč [W]
               
            
                  
                     
               
               
                  –
               
               
                  standardni odklon učinkovitosti motornega generatorja [%]
               
            
                  
                     
               
               
                  –
               
               
                  standardni odklon povprečja učinkovitosti motornega generatorja [%]
               
            
                  
                     
               
               
                  –
               
               
                  standardni odklon skupnega prihranka CO2 [g CO2/km]
               
            
                  U
               
               
                  –
               
               
                  preskusna napetost, pri kateri poteka merjenje [V]
               
            
                  v
               
               
                  –
               
               
                  povprečna hitrost vožnje po novem evropskem voznem ciklu (NEDC) [km/h]
               
            
                  VPe
                  
               
               
                  –
               
               
                  poraba dejanske energije [l/kWh], kot je opredeljena v razpredelnici 2
               
            
                  
                     
               
               
                  –
               
               
                  občutljivost izračunanega prihranka CO2 glede na izkoristek motornega generatorja
               
            
         Grški simboli
      
      
                  Δ
               
               
                  –
               
               
                  razlika
               
            
                  ηB
                  
               
               
                  –
               
               
                  izkoristek osnovnega alternatorja [%]
               
            
                  ηMG
                  
               
               
                  –
               
               
                  izkoristek motornega generatorja [%]
               
            
                  
                     
               
               
                  –
               
               
                  povprečni izkoristek motornega generatorja v obratovalni točki i [%]
               
            
         Indeksi
      
      Indeks (i) se nanaša na obratovalno točko.
      Indeks (j) se nanaša na merjenje vzorca.
      
                  MG
               
               
                  –
               
               
                  motorni generator
               
            
                  m
               
               
                  –
               
               
                  mehanski
               
            
                  RW
               
               
                  –
               
               
                  dejanske razmere
               
            
                  TA
               
               
                  –
               
               
                  homologacijske preskusne razmere
               
            
                  B
               
               
                  –
               
               
                  osnovni
               
            3.   PRESKUSNI POGOJI
      Preskusni pogoji morajo izpolnjevati zahteve iz standarda ISO 8854:2012 (1).
      4.   PRESKUSNA OPREMA
      Preskusna oprema mora biti v skladu z zahtevami iz standarda ISO 8854:2012 (1).
      5.   MERITVE IN DOLOČITEV IZKORISTKA
      Izkoristek motornega generatorja se določi v skladu s standardom ISO 8854:2012, razen elementov iz tega odstavka.
      Homologacijskemu organu se predložijo dokazila, da so razponi hitrosti motornega generatorja skladni z razponi, ki so opisani v nadaljevanju. Meritve se izvajajo v različnih obratovalnih točkah i, kot je opredeljeno v razpredelnici 1. Jakost električnega toka motornega generatorja je opredeljena kot polovica nazivnega toka za vse obratovalne točke. Za vsako hitrost je treba vzdrževati stalno napetost in izhodni tok motornega generatorja, napetost je 14,3 V.
      
         Razpredelnica 1
      
      
         Obratovalne točke
      
      
                  Obratovalna točka
                  i
               
               
                  Ustalitveni čas
                  [s]
               
               
                  Vrtilna frekvenca
                  ni [min– 1]
               
               
                  Frekvenca
                  hi
                  
               
            
                  1
               
               
                  1 200
               
               
                  1 800
               
               
                  0,25
               
            
                  2
               
               
                  1 200
               
               
                  3 000
               
               
                  0,40
               
            
                  3
               
               
                  600
               
               
                  6 000
               
               
                  0,25
               
            
                  4
               
               
                  300
               
               
                  10 000
               
               
                  0,10
               
            Izkoristek se izračuna po formuli 1.
      
         Formula 1
      
      
         
      Vse meritve izkoristka je treba opraviti vsaj petkrat (5-krat) zapored. Izračunati je treba povprečje meritev v vsaki obratovalni točki ().
      Izkoristek motornega generatorja (ηMG) se izračuna po formuli 2.
      
         Formula 2
      
      
         
      Motorni generator omogoča prihranek mehanske moči v dejanskih razmerah (ΔPmRW) in homologacijskih preskusnih razmerah (ΔPmTA), kot je opredeljeno v formuli 3.
      
         Formula 3
      
      ΔPm = ΔPmRW – ΔPmTA
      
      Pri tem se prihranjena mehanska moč v dejanskih razmerah (ΔPmRW) izračuna s formulo 4 in prihranjena mehanska moč v homologacijskih preskusnih razmerah (ΔPmTA) s formulo 5.
      
         Formula 4
      
      
         
      
         Formula 5
      
      
         
      pri čemer:
      
                  PRW
                  
               
               
                  :
               
               
                  potrebna moč v dejanskih razmerah [W], ki je 750 W,
               
            
                  PTA
                  
               
               
                  :
               
               
                  potrebna moč v homologacijskih preskusnih razmerah [W], ki je 350 W,
               
            
                  ηB
                  
               
               
                  :
               
               
                  izkoristek osnovnega alternatorja [%], ki je 67 %.
               
            6.   IZRAČUN PRIHRANKOV CO2
      
      Prihranke CO2 motornega generatorja je treba izračunati z naslednjo formulo:
      
         Formula 6
      
      
         
      pri čemer:
      
                  v
               
               
                  :
               
               
                  povprečna hitrost vožnje NEDC [km/h], ki znaša 33,58 km/h,
               
            
                  VPe
                  
               
               
                  :
               
               
                  poraba dejanske moči [l/kWh], kot je opredeljena v razpredelnici 2.
                  
                     Razpredelnica 2
                  
                  
                     Poraba dejanske moči
                  
                  
                              Tip motorja
                           
                           
                              Poraba dejanske moči (Vpe)
                              [l/kWh]
                           
                        
                              bencin
                           
                           
                              0,264
                           
                        
                              bencin (za motor s turbopuhalom)
                           
                           
                              0,280
                           
                        
                              dizelsko gorivo
                           
                           
                              0,220
                           
                        
            
                  CF
               
               
                  :
               
               
                  pretvorbeni faktor (l/100 km) (g CO2/km) [gCO2/l], kot je opredeljen v naslednji razpredelnici 3
                  
                     Razpredelnica 3
                  
                  
                     Pretvorbeni faktor goriva
                  
                  
                              Vrsta goriva
                           
                           
                              Pretvorbeni faktor (l/100 km) – (g CO2/km) (CF)
                              [gCO2/l]
                           
                        
                              bencin
                           
                           
                              2 330
                           
                        
                              dizelsko gorivo
                           
                           
                              2 640
                           
                        
            7.   IZRAČUN STATISTIČNE NAPAKE
      V rezultatih metodologije preskušanja je treba kvantificirati statistične napake zaradi meritev. Za vsako obratovalno točko se standardni odklon izračuna z naslednjo formulo:
      
         Formula 7
      
      
         
      Standardni odklon vrednosti učinkovitosti motornega generatorja () se izračuna s formulo 8:
      
         Formula 8
      
      
         
      Standardni odklon učinkovitosti motornega generatorja () povzroča napako v prihrankih CO2 (). Ta napaka se izračuna s formulo 9:
      
         Formula 9
      
      
         
      8.   STATISTIČNA ZNAČILNOST
      Za vsak tip, varianto in različico vozila, v katero je vgrajen motorni generator, je treba dokazati, da napaka v prihrankih emisije CO2, izračunana po formuli 9, ni večja od razlike med skupnim prihrankom CO2 in najmanjšo mejno vrednostjo prihrankov, opredeljeno v členu 9(1) Uredbe (EU) št. 725/2011 (glej formulo 10).
      
         Formula 10
      
      
         
      pri čemer je:
      
                  MT
               
               
                  :
               
               
                  najnižja mejna vrednost [gCO2/km], ki znaša 1 gCO2/km
               
            
                  
                     
               
               
                  :
               
               
                  Korekcijski koeficient CO2 zaradi pozitivne razlike med maso motornega generatorja in osnovnega alternatorja. Za  je treba uporabiti podatke iz razpredelnice 4:
                  
                     Razpredelnica 4
                  
                  
                     Korekcijski koeficient CO2 zaradi dodatne mase
                  
                  
                              Vrsta goriva
                           
                           
                              Korekcijski koeficient CO2 zaradi dodatne mase ()
                              [g CO2/km]
                           
                        
                              bencin
                           
                           
                              0,0277 · Δm
                           
                        
                              dizelsko gorivo
                           
                           
                              0,0383 · Δm
                           
                        
            V razpredelnici 4 Δm je dodatna masa zaradi namestitve motornega generatorja. To je pozitivna razlika med maso motornega generatorja in maso osnovnega alternatorja. Masa osnovnega alternatorja je 7 kg.
      9.   MOTORNI GENERATOR ZA VGRADNJO V VOZILA
      Homologacijski organ mora certificirati prihranke CO2 na podlagi meritev motornega generatorja in osnovnega alternatorja z uporabo metodologije preskušanja iz te priloge. Če so prihranki CO2 pod mejno vrednostjo iz člena 9(1), se uporabi drugi pododstavek člena 11(2) Uredbe (EU) št. 725/2011.
      
         (1)  ISO 8854:2012 Cestna vozila – Alternatorji z regulatorji – Preskusne metode in splošne zahteve.
      Referenčna številka SO 8854:2012, objavljen 1. junija 2012.